**O FI ...**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O fi vântul sau destinul

Care îmi bate seara în geam

Sau lumina blândă a lunii

Frunză legănată în ram

O fi ochii tăi iubito

Ce se ascund în steaua mare

Sau un cântăreţ pribeag

Ce îşi cântă de alinare

Dar răcoarea mă apasă

Pe sub gene trecătoare

Stau privind pe cerul lin

Cum o stea devine floare

Printre norii ce se joacă

Iar apar steluţe mii

Şi o lacrimă îmi cade

În bătaia inimii

Bate vântul şi suspină

Pe sub geamul meu tăcut

Blânda lună iar adoarme

Frunza zboară în trecut

Şi în noapte eu dispar

Ca un vis plin cu destin

Şi aştept să vină ziua

Împreună iar să fim.